สังคมข่าวหุ้น
*ดัชนีหุ้นไทยปิดตลาด 1,637.69 จุด เพิ่มขึ้น 17.47 จุด มูลค่าซื้อขาย 65,213.26 ล้านบาท สวนทางตลาดหุ้นภูมิภาคที่ส่วนใหญ่ปรับลดลง แต่ว่าหุ้นไทยขานรับปัจจัยหนุนจากการเมืองในประเทศที่จะมีประชุมรัฐสภา เพื่อโหวตเลือกนายกรัฐมนตรี แนวโน้มวันนี้ มีโอกาสแกว่งตัวตามกรอบแนวรับ 1,625 จุด และแนวต้าน 1,650 จุด
4 มิ.ย. 2562

เล็กเซียวหงส์
*ดัชนีหุ้นไทยปิดตลาด 1,637.69 จุด เพิ่มขึ้น 17.47 จุด มูลค่าซื้อขาย 65,213.26 ล้านบาท สวนทางตลาดหุ้นภูมิภาคที่ส่วนใหญ่ปรับลดลง แต่ว่าหุ้นไทยขานรับปัจจัยหนุนจากการเมืองในประเทศที่จะมีประชุมรัฐสภา เพื่อโหวตเลือกนายกรัฐมนตรี แนวโน้มวันนี้ มีโอกาสแกว่งตัวตามกรอบแนวรับ 1,625 จุด และแนวต้าน 1,650 จุด
*TRUE ข่าวดีอีกแล้ว.! ล่าสุดชนะกสท ยกแรก.! คณะอนุญาโตตุลาการ มีคำชี้ขาดให้ “ทรูมูฟ” ชนะคดีโดยยกคำเสนอข้อพิพาทของ กสท เนื่องจากค่าใช้จ่าย IC เป็นค่าใช้จ่ายตามกฎหมาย มิใช่รายได้ ทำให้ “ทรูมูฟ” ไม่ต้องชำระเงิน 11,946 ล้านบาท เอาเป็นว่ายกแรกไปแล้ว แต่จะชนะขาดหรือไม่..ต้องมาดู กสท สู้ต่อหรือไม่..!? ‘แหม๊..’ ช่วง 2-3 วันนี้ TRUE ชนะคดีทั้ง “ทีโอทีและกสท” เลยทีเดียว
*UV น่าสนใจขึ้น มาทันที เมื่อ FPT ประกาศทำเทนเดอร์ GOLD ทำให้ดีลนี้ UV เตรียมบันทึกกำไรพิเศษ 2,700 ล้านบาทได้เลย..! เพราะเชื่อหัวไอ้เรืองได้เลยว่า UV ขายหุ้น GOLD แหง ๆ ด้วยต้นทุน 5.50 บาท แต่ว่าขาย 8.50 บาท กำไรเนื้อ ๆ หุ้นละ 3 บาท และด้วย “เสี่ยเจริญ” เองก็ถือหุ้น UV กว่า 66% งานนี้..ถ้าไม่ปันผลพิเศษคงไม่ใช่ “เสี่ยเจริญ” แน่
*VGI  ช่วงนี้ราคาหุ้นลุ่ม ๆ ดอน ๆ แต่ดูท่ามีข่าวดีได้ติดโผเข้า SET50 รอบนี้เช่นเดียวกับ SAWAD และ OSP เช่นกัน ถ้าเป็นเช่นนั้นจริง..ท่าทางราคาหุ้น VGI ได้ยืดเส้นยืดสายกันอีกครั้งแน่.!
*RATCH ตั้งแต่เปลี่ยนชื่อมาเป็น “ราชกรุ๊ป” ดูมีความเคลื่อนไหวในเชิงธุรกิจอย่างต่อเนื่อง ล่าสุด 1 มิ.ย.62 ที่ผ่านมา เพิ่ง COD โรงไฟฟ้าผู้ผลิตไฟฟ้ารายเล็กเบิกไพรโคเจนเนอเรชั่น กำลังผลิตไฟฟ้า 100 เมกะวัตต์ และกำลังผลิตไอน้ำ 15 ตันต่อชั่วโมง ที่ RATCH ถือหุ้น 35% เอาเป็นว่าครึ่งปีหลังรับรู้รายได้เต็ม ๆ
*OCEAN วูบ.! อาการแบบนี้..กำลังเป็นที่กังวลกันว่า OCEAN จะติดเชื้อจาก TSR หรือไม่.? กรณีเรื่องปั่นหุ้น TSR ที่มี 1 ใน 8 ที่ถูกก.ล.ต.กล่าวโทษและใช้มาตรการลงโทษทางแพ่ง เห็นว่ามาป้วนเปี้ยนแถว ๆ หุ้น OCEAN อีกด้วย ท่าทางหุ้น OCEAN ที่ซึมอยู่แล้ว ซึมหนักขึ้นไปอีก..!! เอาน่ะมาถึงตอนนี้ต้องรับความจริงกันซะที..แต่ความจริงอย่างไร ไม่นานคงได้รู้กัน
*ปชป.ทำท่า “เรียกราคา” มาซะนาน.! ล่าสุดมีมติเสียงส่วนใหญ่ ให้เข้าร่วมจัดตั้งรัฐบาลกับพปชร.ไปตามคาดเรียบร้อยแล้ว คิวถัดไป “ภูมิใจไทย” หนีไม่พ้น “ภูมิใจบิ๊กตู่” ไปด้วย นั่นทำให้หุ้น STEC-STPI ชักมีราคาขึ้นมาอีกแล้วซิ..แต่ถ้าจะให้แรงต้องมีเก้าอี้รมว.คมนาคมติดมาด้วย..รับรอง‘แร๊งค์..!!’
*ปิดท้ายพบกับข่าวหุ้นเจาะตลาด เวลา 09.35-11.00 น. ดำเนินรายการโดย บูรพา สงวนวงศ์ และ สุภชัย ปกป้อง รับชมสด ๆ ผ่าน www.facebook.com/kaohoononline, www.facebook.com/tv.kaohoon และ FM 102 MHz
*พร้อมอัปเดตตลาดทุนทุกวันจันทร์-ศุกร์ กับ “ข่าวหุ้นทีวีออนไลน์” เริ่มจาก Pre-Open Report โดย อารียานันท์ สัทธรรมสกุล เวลา 09.10 น. ตามด้วย Mid-Day Report โดยบูรพา สงวนวงศ์ เวลา 12.25 น. ปิดท้ายด้วย Post Market Report โดย สุภชัย ปกป้อง เวลา 17.30 น. การันตีทุกโจทย์เรื่องหุ้น หาคำตอบได้ที่ข่าวหุ้นธุรกิจเท่านั้น